**33-MAVZU: SPA-PEDIKYUR**

**Reja:**

1. SPA-pedikyurning asosiy tushunchalari.
2. SPA-pedikyur uchun zarur materiallar.
3. SPA-pedikyurni bajarish texnikasi.

SPA-pedikyur – bu maxsus texnologiya bo‘lib, u nafaqat oyoqlarga sog‘lom ko‘rinish beradi, balki yoqimli his-tuyg‘ularni bag‘ishlaydi. SPA-pedikyur dorivor o‘tlar va minerallarga asoslangan professional kosmetika yordamida amalga oshiriladi. SPA-pedikyurning odatiy pedikyurdan asosiy farqi terining saqlanib qolishi hisoblanadi. Dag‘al teri kesib yoki qirib olinmaydi. Balki uni yumshatish bilan tabiiy olib tashlanadi. Bu yumshoq bo‘lib, noqulaylik, kuyish, kesilish va boshqa noxush vaziyatlarga olib kelmaydi. Amaliyot uchun kamida 2 soat vaqtingiz ketadi. Agar vaqtingiz kam bo‘lsa, unda siz pedikyurning boshqa turini tanlashingiz tavsiya etiladi. Ushbu amaliyotdan keyin oyoq terisi o‘z holatini 1 oygacha yaxshi saqlaydi.



**34-rasm. SPA-pedikyur turlari.**